Sonic X

Sonic X on japanilainen animaatio, joka perustuu Sonic the Hedgehog -pelisarjaan. Sarjan tuotti TMS Entertainment yhdessä Segan kanssa ja sitä esitettiin Japanissa vuosien 2003–2004 aikana yhteensä 78 jaksoa. Myöhemmin vuonna 2003 4Kids Entertainment lisensoi sarjan Yhdysvaltoihin ja teki yhteistyötä mangoja englanniksi julkaisevan VIZ-yhtiön kanssa. Myöhemmin heidän lisensoimaansa sarjaa esitettiin Euroopassa, Australiassa, Israelissa, Thaimaassa ja Brasiliassa. Sonic X ilmestyi myös sarjakuvana.

 Juoni 

Sonic, Tails, Knuckles, Amy, Cream ja Cheese joutuvat omasta maailmastaan kaikkien Kaaos-Smaragdien synnyttämän Chaos Controlin kautta ihmisten maailmaan. Kun Sonic nähdään Maassa, hänen peräänsä lähetetään poliiseja, joista vain yksi kykenee seuraamaan häntä, Sam Speed. Lopulta Sonic kiihdyttää itsensä yli äänennopeuden ja pakenee. Kun tie loppuu yllättäen kesken, hän lentää hetken kaupungin yllä ja putoaa lopulta Thorndykejen perheen talon uima-altaaseen. Christopher herää ulkoa tulevaan meteliin ja pelastaa Sonicin hukkumiselta, jonka jälkeen heistä tulee ystävät. Tails, Knuckles, Amy, Cream ja Cheese tulevat myöhemmin mukaan kuvioihin, ja he yrittävät yhdessä löytää kaikki kaaossmaragdit, jotta pääsisivät takaisin omaan maailmaansa. Myös tri. Eggman joutui robotteineen mukaan ihmisten maailmaan ja itsekäs tohtori yrittää saada myös käsiinsä kaaossmaragdit ennen sankareita. Jos he eivät onnistu he jäävät ihmisten maailmaan.

 Hahmot 
Sonic: Sarjan päähenkilö Sonic on salamannopea jaloistaan, mutta erittäin hidas menettääkseen hermonsa. Hän on aina valmiina toimintaan ja erityisesti arkkivihollistaan Dr. Ivo "Eggman" Robotnikia vastaan. Ongelman sattuessa eteen Sonic on yhtä nopeasti paikalla pelastamassa tilanteen. Hänen ainoa heikkous on uimataidottomuus, jota tri Eggman mielellään haluaisi hyödyntää päästäkseen eroon Sonicista.

Chris: Vain sarjassa esiintyvä hahmo, joka auttaa Sonicia tämän pudottuaan Chrisin perheen uima-altaaseen. Chris asuu rikkaassa talossa, mutta hänen isänsä ja äitinsä ovat paljon liikematkoilla, eikä hänellä ole tekemistä kotona. Kun Sonic kavereineen saapuivat, Chrisin elämä muuttui täysin. Hänellä on sarjassa tärkeä rooli ja yrittää auttaa Sonicia mahdollisimman paljon. Chris pitää toiminnasta ja seikkailuista.

Tails: Sonicin paras ystävä. Hän rakentaa sarjassa lukuisia erilaisia koneita saavuttuaan ihmisten maailmaan. Hän rakentaa mm. X-Tornadon, joka pystyy lentämisen sijaan kulkemaan maalla "X-Cyclone" -muodossa. Hänellä on mekaanisia lahjoja. Tails kertoi eräässä jaksossa tavanneen Sonicin vuosia sitten. Tails tapaa Cosmon sarjan kolmannessa kaudessa.

Tri Eggman: Sarjan päävihollinen on huippuälykäs hullu tiedemmies jolla on suuri ego. Hänen ainoa tavoitteensa on universumin hallinta. Sen toteuttamiseen hän tarvitsee kaikki seitsemän Kaaos-smaragdia. Apunaan Eggmanilla on useita huipputeknisiä robotteja, joiden avulla hän terrorisoi kaupunkia. Egg Carrier on tohtori Eggmanin lentävä tukikohta.

Knuckles: Knuckles on lajinsa viimeinen nokkasiili sekä Master Emeraldin vartija. Knuckles asuu Angel Island-nimisellä saarella. Hän uskoo, että jokainen henkilö on sisimmiltään hyvä, jonka takia hän on hieman naiivi. Knuckles on yleensä hiljainen, itsenäinen, huumorintajuton ja helposti malttinsa menettävä. Knuckles on Sonicin kilpailija, mutta pahemman tullen hänen uskollinen apurinsa. Tri Eggman on huijannut häntä jaksossa viisi, jossa hän kertoo Sonicin olevan syypää heidän joutumiseensa ihmisten maailmaan. Rouge on monessa jaksossa Knucklesin kanssa ja jaksossa 52 hän taistelee Knucklesin kanssa raivospäissään.

Amy: Amy pitää itseään Sonicin tyttöystävänä. Hän pitää paljon shoppailusta ja on hyvin raaka vihollisia kohtaan, sillä hän käyttää omaa 'Piko Piko vasaraa' tuhotakseen ne. Hän toimii joskus uuden X-Tornadon varapilottina. Amy on  tämän vuoksi helposti ärsyttettävissä. Alkuperäisessä japanilaisessa versiossa jaksossa 52 Sonic palaa Amyn kotitalon pihalle, jossa huolestunut Amy pyytää Sonicia kertomaan tunteistaan häntä kohtaan. Sonic tunnustaa rakkautensa Amylle ojentaessaan tälle valkoisen ruusun.

Cream & Cheese: Nuori tyttöjänis ja hänen Chao lemmikkinsä. Cream usein viettää aikansa ystävänsä Amyn seurassa. Creamilla on äiti nimeltä Vanilla.

Rouge: Hän toimii sarjassa G.U.N. järjestön apuna ja työskentelee usein järjestön agentin, Topazin kanssa. Rouge pitää jalokivistä. Erityisesti kaaos smaragdeista. Shadow ja Rouge ovat yleensä samassa paikassa samaan aikaan. Rogue vaikutti olevan kovin kiinnostunt Shadowsta, ja sarjan viimeisessä jaksossa esitti sääliä häntä kohtaan. Rouge uskoo, että Tri. eggman tietää jotain Shadowsta, jota hän ei aio paljastaa hänelle. 

Shadow: Shadow ilmestyy jaksoissa enismmäisen kerran sarjan jaksossa 33. Shadow:n alkuperäinen tavoite oli maailman tuhoaminen kostaakseen ystävänsä Marian kuoleman, mutta sarjan Jaksossa 38 Cristopher muistutti Shadowia siitä, kuinka hän oli luvannut Marialle olevansa ihmiskansan suojelija. Maria oli todellinen syy luoda Shadow. Myöhemmin Shadow tapaa teinitytön nimeltä Molly. Shadow toteaa, että Molly muistuttaa häntä Mariasta. Kun Molly menehtyy, Shadow rakentaa hänelle muistomerkin. Rouge toteaa, että hän oli samanlainen, kuin Maria. Vaikka Shadow on kylmä luonteeltaan, on hänellä nähty hieman myötätuntoakin.

Sarjan sivurooleissa on myös monia muita hahmoja, kuten Big the Cat ja hänen sammakkoystävänsä Froggy sekä Team Chaotix. Team Chaotixin johtaja Vector the Crocodile on ihastunut Cream the Rabbitin äitiin Vanillaan.

Äänirooleissa
Alkuperäiset äänet

Englanninkieliset äänet

Luokka:Sonic the Hedgehog
Luokka:Animesarjat
Luokka:2000-luvun anime ja manga
Luokka:Seikkailuanime ja -manga
Luokka:Komedia-anime ja -manga
Luokka:Science fiction -anime ja -manga